Publication: Magyar Közlöny
Issue: MK-2001-102 (Year: 2001, Number: 102)
Era: 1990-2004
Section: az 57/2001. (IX. 21.) FVM rendelethez
Paragraph Index: 215

1. A komplett agrárlogisztikai központ — a Dunán történő vízi szállítás lehetőségének kihasználása érdekében megvalósuló terménytároló kikötők, agrártermékek és a mezőgazdasági termeléshez szükséges nagy tömegű áruk (üzemanyag kivételével) forgalmát lebonyolító kikötők és azokhoz kapcsolódó terménytároló telepek — létrehozásához szükséges alábbi beruházások támogathatók: — telepi infrastruktúra (úthálózat, víz-, szennyvíz, energia stb.), — iparvágány, — terménytároló, -feldolgozó, -manipuláló, gyűjtőelosztó raktárak (beleértve a hűtőházat is), valamint a nagy tömegű, ömlesztett mezőgazdasági termékek, áruk olcsó raktározását, a gabonafélék esetében a betárolást megelőző tisztítást, szárítást szolgáló létesítmények, technológiai berendezések, valamint a tömegáruk folyamatos minőségellenőrzését biztosító létesítmények, eszközök, — a mezőgazdasági termeléshez szükséges nagy tömegű áruk (üzemanyag kivételével) tárolását, — az áruk oda- és elszállítását szolgáló időjárástól független rakodást biztosító telepi létesítmények, gépek, technológiai berendezések.*

Source: https://magyarkozlony.hu/hivatalos-lapok/a76567996c7c7abf4ea5d037b43196f1b61b82da/dokumentumok/9b7bb4120d80f35bc611e79b88af77fb652533a2/letoltes